जेकर अंदेशा छल से भ गेल। 1928 मे दरभंगा महाराजा कामेश्वर सिंह क जमीन पर बनल दरभंगा टमटम पडाव कए रेलवे ध्वस्त कए देलक। इ जमीन राज दरभंगा आम नागरिक खास कए गरीब लेल दान केने छल, मुदा पूंजीवादी क नजरि कई साल स एहि पर छल। कोर्ट मे अपन गुहार लगेलाक बाद गरीब गारि गेल आ पूंजीवादी जीत गेलाह। आब ओहि ठाम नहि त कोनो गरीब कए छांव भेटत आ नहि दरभंगाक नाम भेटत। दरभंगाक नाम मिटेबाक बिहार सरकारक पूरान इतिहास रहल अछि आब रेलवे सेहो कतार मे आबि गेल। देखबाक चाही जे संविधानसभाक सदस्य आ उद्योगपति कामेश्वर सिंह क नाम मिटेबाक इ शिलशिला कहिया धरि चलत। आम जनताक जमीन कए रेलवे आब कोनो विदेशी कंपनी कए लीज पर दैत या दरभंगाक नाम पर कोनो गरीब लेल नव छतरीक व्यवस्था करत इ त समय बताउत। एखन त एतबे कहि सकैत अछि जे पटना शहर मे दरभंगाक एकटा आओर निशानी मिटा देल गेल। 